Document ID: 31988R4154

ΚΑΝΟΝΙΣΜΟΣ ( ΕΟΚ ) αριθ . 4154/88 ΤΟΥ ΣΥΜΒΟΥΛΙΟΥ της 19ης Δεκεμβρίου 1988 για την τροποποίηση των κανονισμών ( ΕΟΚ ) αριθ . 4182 /87, ( ΕΟΚ ) αριθ . 4183/87 και ( ΕΟΚ ) αριθ . 1842/88 σχετικά με το άνοιγμα, την κατανομή και τον τρόπο διαχείρισης των κοινοτικών δασμολογικών ποσοστώσεων για την πούλπα βερικόκου, για τα παρασκευάσματα και κονσέρβες ορισμένων ειδών σαρδέλας και για ορισμένα κρασιά ονομασίας προέλευσης, καταγωγής Μαρόκου
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,
την πρόταση της Επιτροπής,
Εκτιμώντας :
ότι με τους κανονισμούς ( ΕΟΚ ) αριθ . 4182/87 ( 1 ), ( ΕΟΚ ) αριθ . 4183/87 ( 2 ) και ( ΕΟΚ ) αριθ . 1824/88 ( 3 ) το Συμβούλιο άνοιξε κοινοτικές δασμολογικές ποσοστώσεις με μηδενικό δασμό ή με μειωμένο δασμό για τα προϊόντα που παρατίθενται στη συνέχεια, καταγωγής Μαρόκου :
- πούλπα βερικόκου που υπάγεται στον κωδικό ΣΟ ex 2008 50 91, για την περίοδο από 1ης Ιανουαρίου έως 31 Δεκεμβρίου 1988,
- παρασκευάσματα και κονσέρβες σαρδέλας που υπάγονται στους κωδικούς ΣΟ ex 1604 13 10 και ex 1604 20 50, για την περίοδο από 1ης Ιανουαρίου έως 31 Δεκεμβρίου 1988 και - ορισμένα κρασιά ονομασίας προέλευσης που υπάγονται στους κωδικούς ΣΟ ex 2204 21 25, ex 2204 21 29, ex 2204 21 35 και ex 2204 21 39, για την περίοδο από 1ης Ιουλίου 1988 έως 30 Ιουνίου 1989 - ότι το συμπληρωματικό πρωτόκολλο της συμφωνίας συνεργασίας μεταξύ της Ευρωπαϊκής Οικονομικής Κοινότητας και του Βασιλείου του Μαρόκου ( 4 ) τέθηκε σε ισχύ την 1η Οκτωβρίου 1988 και ότι ο κανονισμός ( ΕΟΚ ) αριθ . 3189/88 του Συμβουλίου της 14ης Οκτωβρίου 1988 για τον καθορισμό του καθεστώτος που ισχύει κατά τις συναλλαγές της Ισπανίας και της Πορτογαλίας με το Μαρόκο ( 5 ) εφαρμόζεται από την 1η Νοεμβρίου 1988 - ότι πρέπει, κατά συνέπεια, να τροποποιηθούν οι προαναφερθέντες κανονισμοί ώστε να ληφθεί υπόψη, αφενός, η μείωση του δασμού της ποσόστωσης που προβλέπεται για την πούλπα βερικόκου και, αφετέρου, η επέκταση της εφαρμογής των εν λόγω κανονισμών στην Ισπανία και στην Πορτογαλία,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :
Άρθρο 1 Ο κανονισμός ( ΕΟΚ ) αριθ . 4182/87 τροποποιείται ως εξής :
1 . Στο άρθρο 1, η φράση "με τη σύνθεσή της στις 31 Δεκεμβρίου 1985" καταργείται .
2 . Στον πίνακα του άρθρου 1, ο δασμός 11,9 % που αναγράφεται στη στήλη 5 γίνεται 10,6 %.
3 . Στο άρθρο 1 προστίθεται ένα δεύτερο εδάφιο που έχει ως εξής :
"Το Βασίλειο της Ισπανίας και η Πορτογαλική Δημακρατία συμμετέχουν στην εν λόγω δασμολογική ποσόστωση από την ημερομηνία θέσης σε εφαρμογή του κανονισμού ( ΕΟΚ ) αριθ . 3189/88 . Οι δασμοί που εφαρμόζουν αυτά τα κράτη μέλη εντός του ορίου της εν λόγω δασμολογικής ποσόστωσης υπολογίζονται σύμφωνα με τον προαναφερθέντα κανονισμό ." Άρθρο 2 Ο κανονισμός ( ΕΟΚ ) αριθ . 4183/87 τροποποιείται ως εξής :
1 . Στο άρθρο 1 παράγραφος 1, η φράση "με τη σύνθεσή της στις 31 Δεκεμβρίου 1985" καταργείται .
2 . Στο άρθρο 1 προστίθεται μια δεύτερη παράγραφος που έχει ως εξής :
"2 . Το Βασίλειο της Ισπανίας και η Πορτογαλική Δημοκρατία συμμετέχουν στην εν λόγω δασμολογική ποσόστωση από την ημερομηνία θέσης σε εφαρμογή του κανονισμού ( ΕΟΚ ) αριθ . 3189/88 . Οι δασμοί που εφαρμόζουν αυτά τα κράτη μέλη εντός των ορίων της εν λόγω δασμολογικής ποσόστωσης υπολογίζονται σύμφωνα με τον προαναφερθέντα κανονισμό ." 3 . Στο άρθρο 2 παράγραφος 4, η φράση "στη Δανία" αντικαθίσταται από τη φράση "στα άλλα κράτη μέλη ".
Άρθρο 3 Ο κανονισμός ( ΕΟΚ ) αριθ . 1842/88 τροποποιείται ως εξής :
1 . Στο άρθρο 1 παράγραφος 1, η φράση "με τη σύνθεσή της στις 31 Δεκεμβρίου 1985" αντικαθίσταται από τη φράση "με εξαίρεση την Πορτογαλία ".
2 . Στην εν λόγω παράγραφο 1 του άρθρου 1, προστίθεται ένα δεύτερο εδάφιο που έχει ως εξής :
"Το Βασίλειο της Ισπανίας συμμετέχει στην εν λόγω δασμολογική ποσόστωση από την ημερομηνία θέσης σε εφαρμογή του κανονισμού ( ΕΟΚ ) αριθ . 3189/88 . Οι δασμοί που εφαρμόζει αυτό το κράτος μέλος εντός των ορίων της εν λόγω δασμολογικής ποσόστωσης υπολογίζονται σύμφωνα με τον προαναφερθέντα κανονισμό ." 3 . Στο άρθρο 2 προστίθεται μία παράγραφος 4 που έχει ως εξής :
"4 . Εάν ένας εισαγωγέας ανακοινώσει επικείμενες εισαγωγές των εν λόγω προϊόντων στην Ισπανία και ζητά από το κράτος αυτό το ευεργέτημα της ποσόστωσης, το εν λόγω κράτος μέλος προβαίνει, μέσω κοινοποίησης στην Επιτροπή, σε ανάληψη ποσότητας που αντιστοιχεί στις ανάγκες του, στο μέτρο που το διαθέσιμο υπόλοιπο του αποθέματος το επιτρέπει ." Άρθρο 4 Ο παρών κανονισμός τίθεται να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων .
Οι διατάξεις του άρθρου 1 παράγραφος 2 εφαρμόζονται από την 1η Οκτωβρίου 1988 .
Οι διατάξεις του άρθρου 1 παράγραφοι 1 και 3, του άρθρου 2 και του άρθρου 3 εφαρμόζονται από την 1η Νοεμβρίου 1988 .
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .
Βρυξέλλες, 19 Δεκεμβρίου 1988 .

Labels: 3
17